**UPUTE ZA DEŽURNE NASTAVNIKE NA ISPITIMA DM 2024.**

Poštovati vrijeme propisano za dogovor prije ispita (sastanak i dogovor u 7.40 dežurni nastavnici i članovi ŠIP-a).

Za dežurstvo se u samoj ispitnoj prostoriji određuje Voditelj ispitne prostorije i Dežurni nastavnik, a ispred prostorije je Dežurni u hodniku i svi imaju svoje dužnosti određene Pravilnikom o polaganju državne mature. Proučiti Pravilnik o polaganju državne mature i za sve eventualne nejasnoće pitati IK.

Tijekom ispita u svakoj ispitnoj prostoriji mora biti Pravilnik o polaganju državne mature

Poštovati protokol odvijanja samog ispita: vrijeme prozivke, evidencija i provjera identiteta učenika, preuzimanje obrazaca 6  i ostale potrebne dokumentacije, preuzimanje ispitnih materijala, podjela ispitnog materijala, početak ispita.

Na vratima ispitne prostorije moraju biti: oznaka prostorije, oznaka ISPITI NE SMETAJ, popis učenika i Raspored sjedenja

U učionici prema rasporedu sjedenja mora biti papir sa imenom pojedinog učenika i za ovu godinu ga tu mora dočekati i njegova vrećica s ispitnim materijalom.

Precizno slijediti Upute za provođenje ispita i Vremenik  istoga.

Na ploči napisati vrijeme početka i završetka ispita za redovne i učenike s prilagodbom bez drugih natpisa (npr. ime učenika). Za učenike koji imaju prilagodbu pisanja predviđeno je produženo vrijeme pisanja, a za ispit iz Engleskog jezika i posebne prostorije.

Jasno i precizno čitati upute bez izostavljanja pojedinih dijelova.

Provjeriti da učenici na predviđena mjesta zalijepe Bar kodove (nikad ne koristiti prvi bar kod na kojem je ime učenika).

Upozoriti učenike o vremenu preostalom za pisanje te da ne zaborave unijeti odgovore u list za odgovore.

O eventualnim  problemima s ispitnim materijalom (nedostatak djela, loš ispis…) ili zdravstvenim stanjem pristupnika (učeniku bude zlo)  obavijestiti odmah IK koji onda postupa po predviđenom protokolu.

Na sve upite učenika u svezi s zadacima u ispitnim materijalima odgovoriti: Žao mi je ne mogu ti pomoći, riješi najbolje što znaš.

Učenik koji zakasni na ispit do 30 minuta smije pristupiti ispitu, to se evidentira u obrascu 6.

Učenik ne smije napustiti ispit prvih 30 minuta i zadnjih 15 minuta pisanja (ostaje sjediti na svome mjestu do kraja ispita).

Dežurni nastavnik spakira ispitne materijale ispred učenika i zalijepi vrećicu za povrat (učenik to ne smije uraditi samostalno).

Za ispite koji se odvijaju po posebnom protokolu (Esej Hrv A i B i Eng A) postupati prema uputama o preuzimanju ispitnog materijala. Znamo da slušni dio dolazi na sam dan ispita, IK ga prebacuje na USB i daje svakome voditelju prostorije.

U dio Obrasca 6, za učenike koji odlaze na wc kao nastavnik u pratnji navodi se onaj koji dežura u prostoriji ( ne onaj na hodniku).

Voditelj uvijek IK vraća: vrećice za povrat s ispitnim materijalima, prazne vrećice u kojima je materijal stigao , preostale bar kodove i ispunjeni Obrazac 6 .

Kemijske olovke učenik donosi sa sobom, iako imamo i dio istih u pričuvi koje je potrebno ponovo pokupiti od onih učenika koji ih posude.

**NOVO** – List za odgovore nalazi se kao dio ispitne knjižice i potrebno ga je odvojiti prema uputama. Pažljivo se odvoji list za odgovore od ostatka ispitne knjižice tako da pritisnemo na odgovarajuće mjesto označeno na vrhu lista za odgovore pa se pažljivo otrgne po perforiranom djelu tako da list ostane neoštećen

                                                                                              IK Nađan Dumanić